**SOKNERÅDSMØTE FOR VALESTRAND OG FØRDE SOKN**

**EIKELAND KAPELL 14.03.24 KL 1800.**

Desse møtte : Arild Steinsland, Tor Helge Hardeland, Sigmund Skard, Tove M.B. Ottesen, Anne Mari Fisketjøn, Wenche Strømøy. Rita Holmedal deltok under dei 4 første sakene.

Me starta møtet med ein runde rundt anlegget som skal bli ny gravplass ved Eikeland kapell. Det er eit flott arbeid som vil stå ferdig til sommaren. Då me kom inn, ønskte Tor Helge oss, samt Rita Holmedal velkommen, og Arild heldt ord for dagen. Me hadde ein kort runde der me presenterte oss for Rita før me starta på saklista.

Sak 16/24 Godkjenning av innkalling, sakliste og referat.

Det var ingen merknader til innkalling, sakliste eller referat.

Sak 17/24 Eikeland gravplass.

Rita Holmedal orienterte om status Eikeland kapell pr i dag. Ho hadde tidlegare fått ei orientering av prosjekt- og byggjeleiar Per Riise. Dette skrivet blir lagt ved referatet.

Sak 18/24 Årsmelding for soknet.

Denne blir presentert på årsmøtet for soknet 21.04.24. Her bør alle medlemmene i soknerådet møta, og presten «vil vise oss fram».

Sak 19/24 Rekneskap og budsjett.

Rita Holmedal la fram rekneskapet, og gjekk gjennom dei ulike postane. Det framstår ryddig og oversiktleg, og det vart godkjent utan nokon merknader. Overskotet frå jubileumet i Valestrand kyrkje var ikkje komen med i rekneskapet, og dette skulle Rita finne ut kvifor, og få det inn på året 2024.

Rekneskapet viste at me brukar lite penger i soknet, og det er derfor lagt inn penger som kan nyttast til mat og liknande v/for eksempel møter i soknerådet. Det viser seg og at sokna i stor grad brukar av eigne midler til opppussing av kyrkja og liknande. Det står ein del midler på fond, og me diskuterte om og kva desse kunne nyttast til som det er behov for. Me kan bruke både fondsmidler og bruke av overskotet. Det kom fleire gode forslag til forbetringar i dei ulike kyrkjer/kapell.

Eikeland kapell treng nytt teppe. Teppet er overmodent for utskifting, og alle var einige om å kjøpe eit nytt. Rita får tak i prisar/forslag, og så håpar me at det kan bli klart til vigslinga i juni. Kapellet må og malast, samt skifte ut nokre eller alle bordkledningsbord i tårnet.

Førde kyrkje treng 2 nye lyskastere/spot`ar utanfor kyrkja, og det er behov for ei ny videokanon. Den eksisterande er over 17 år, og gir veldig mørke bilder.

Vedtak i soknerådet : Det blir kjøpt inn ny videokanon m/fjernstyring, samt to nye spot`ar til Førde kyrkje.

Valestrand kyrkje treng nytt teppe i sakristiet, og me vil gjerne bruke penger på dette. Her vil Rita sjå på forslag og prisar.

Sak 20/24 Fasteaksjonen.

Fasteaksjonen er i år tysdag 19.03.24 mellom kl 1700 og 1900, og det er konfirmantane i kvart sokn som samlar inn pengar. Soknerådet organiserer roder for kvar av konfirmantane, slik at alt blir dekka. Pårørande til konfirmantane køyrer rundt. Medlemer av soknerådet sit i kyrkja og deler ut bøsser med nummer samt lappar å levere der folk ikkje er heime. Dei tar og imot konfirmantane når dei kjem att med bøssene, og køyrer deretter til Førde og leverer bøssene i prestegarden. Det skal og takast eit bilde av konfirmantane med bøsser før dei går ut.

Sak 21/24 Arrangement som har vore og som kjem.

* Tur til Håheim gard var ein kjekk tur, og evalueringa var bra.
* Fasteaksjon – viser til sak 20/24.
* Det går fram av eit brev frå Mannskoret at dei skal ha vårkonsert 21.04.24 (sjå sak 22/24). Det foreligg inga søknad om dette, og me må få det oppklart, for det fell saman med dagen for årsmøte i soknerådet.
* Medarbeidarfest der me er gjester. Det er den siste for prosten som snart går av med pensjon. Festen blir på soknehuset

Sak 22/24 Valestrand Mannskor spør om bruk av sangar.

Mannskoret skriv dei skal ha konsert 21.04.24 i kulturkyrkja, og vil avklare bruk av eit par ord i teksten til to av songane dei vil framføre. Soknerådet er glad for at dei spør oss om slikt. Det gjeld songane Ola Tveiten og Kransafaren Steinbu, der orda «helvete» og «jævlig» er del av teksten. Soknerådet ønskjer at dei gjerne syng sangane, men modererer orda litt. Me foreslår «veldig» i staden for jævlig, og «lukt til pieces» (pises) som er eit gammalt og godt kjent uttrykk her.

Sak 23/24 Diakonimedarbeidar.

Det er foreslått ei 40% stilling evt. 2 x 20% stilling. Dersom me tenkjer framover, kan me sjå dette i ei større samanheng der me «syr saman» fleire stillingar og kjem opp i ein 100 % stilling. Denne kan då dekke både trusopplæring og diakoni, og me vil få mykje meir ut av ei slik stilling. Kanskje kan me sjå det for oss som eit prosjekt i starten, og håpar å få dette i gong rundt årsskiftet 2024/25.

Sak 24/24 Nytt medlem til styret i soknehuset

.Eit av medlemene som sit der nå, ønskjer å gå ut av styret, Anne Mari Fisketjøn sa ja til å overta vervet.

Sak 25/24 Givarteneste til drift av soknehuset.

Det har kome eit forslag om at sokneråda skal gi kr 15000 til drift av soknehuset. For vår del betyr det kr 5000 for kvar av Eikeland, Førde og Valestrand sokn. Me diskuterte det litt og landa på at det må vera andre måtar å skaffe pengar til drift på, mellom anna ved å auke leigeinntektene på huset. Desse er nå sett opp slik at dei er i samsvar med andre utleigehus, og så ser me korleis dette vil slå ut.

Sak 26/24 Nytt medlem til trusopplæringa.

Me hadde dette oppe på eit av dei første møtene i dette soknerådet, og Elisabeth Reiersen vart vald inn. Nå er det ønskje om fleire, og Wenche Strømøy sa ja til å vera med.

Neste møte i soknerådet : Tirsdag 16.04.24 kl 1800 i Valestrand kyrkje.

Wenche Strømøy – referent.